LIETUVOS RESPUBLIKOS APLINKOS MINISTRO

Į S A K Y M A S

DĖL ATASKAITOS APIE 2000 m. GRUODŽIO 4 d. EUROPOS PARLAMENTO IR TARYBOS DIREKTYVOS 2000/76/EB DĖL ATLIEKŲ DEGINIMO 2012–2013 METŲ LAIKOTARPio ĮGYVENDINIMĄ TEIKIMO EUROPOS KOMISIJAI

2012 m. lapkričio 15 d. Nr. D1-935

Vilnius

Vadovaudamasis Lietuvos Respublikos Vyriausybės 2004 m. balandžio 7 d. nutarimu Nr. 388 „Dėl Ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimo Europos Komisijai ir Europos cheminių medžiagų agentūrai tvarkos patvirtinimo ir informacijos, kurios reikia ataskaitoms Europos aplinkos agentūrai parengti, teikimo“ (Žin., 2004, Nr. 53-1804) ir įgyvendindamas 2000 m. gruodžio 4 d. Europos Parlamento ir Tarybos direktyvos 2000/76/EB dėl atliekų deginimo (OL 2004 m. specialusis leidimas, 15 skyrius, 5 tomas, p. 353) (toliau – Direktyva 2000/76/EB) 15 straipsnio ir 2011 m. rugsėjo 21 d. Komisijos įgyvendinimo sprendimo 2011/632/ES, kuriuo patvirtinamas klausimynas, naudotinas teikiant Europos Parlamento ir Tarybos direktyvos Nr. 2000/76/EB dėl atliekų deginimo įgyvendinimo ataskaitas (OL 2011 L 247, p. 54) (toliau – Komisijos sprendimas 2011/632/ES), nuostatas:

1. T v i r t i n u informacijos, reikalingos ataskaitai parengti apie Direktyvos 2000/76/EB 2012–2013 metų laikotarpio įgyvendinimą, teikimo Aplinkos apsaugos agentūrai formą (pridedama).

2. P a v e d u:

2.1. Aplinkos ministerijos Atliekų departamentui iki 2014 m. liepos 30 d. pateikti Aplinkos apsaugos agentūrai informaciją, reikalingą parengti atsakymams į Komisijos sprendimo 2011/632/ES priedo 2, 23 klausimus;

2.2. Aplinkos ministerijos regionų aplinkos apsaugos departamentams iki 2014 m. liepos 30 d. pateikti Aplinkos apsaugos agentūrai informaciją, reikalingą ataskaitai parengti apie Direktyvos 2000/76/EB 2012–2013 metų laikotarpio įgyvendinimą pagal šio įsakymo 1 punktu patvirtintą formą;

2.3. Aplinkos apsaugos agentūrai:

2.3.1. vadovaujantis Direktyvos 2000/76/EB 15 straipsniu ir Komisijos sprendimo 2011/632/ES nuostatomis, rinkti, apdoroti informaciją ir teikti Europos Komisijai ataskaitą apie Direktyvos 2000/76/EB 2012–2013 metų laikotarpio įgyvendinimą;

2.3.2. Aplinkos apsaugos agentūros tinklalapyje skelbti atliekų deginimo ir bendro deginimo įmonių sąrašą ir skelbiamus duomenis atnaujinti kasmet iki balandžio 30 dienos.

3. N u s t a t a u, kad:

3.1. Ataskaita Europos Komisijai apie direktyvos 2000/76/EB 2012–2013 m. laikotarpio įgyvendinimą rengiama pagal Komisijos sprendimo 2011/632/ES priede pateiktą klausimyną;

3.2. Ataskaita Europos Komisijai apie direktyvos 2000/76/EB įgyvendinimą apima dviejų metų laikotarpį nuo 2012 m. sausio 1 d. iki 2013 m. gruodžio 31 d. ir pateikiama Europos Komisijai per devynis mėnesius nuo ataskaitinio laikotarpio pabaigos.

4. P r i p a ž į s t u netekusiu galios Lietuvos Respublikos aplinkos ministro 2012 m. sausio 18 d. įsakymą Nr. D1-50 „Dėl ataskaitos apie 2000 m. gruodžio 4 d. Europos Parlamento ir Tarybos direktyvos 2000/76/EB dėl atliekų deginimo 2009–2011 metų laikotarpio įgyvendinimą teikimo Europos Komisijai“ (Žin., 2012, Nr. 99-5067).

Aplinkos ministras	Gediminas Kazlauskas

_________________

PATVIRTINTA

Lietuvos Respublikos aplinkos ministro

2012 m. lapkričio 15 d. įsakymu Nr. D1-935

INFORMACIJOS, REIKALINGOS ATASKAITAI APIE DIREKTYVOS 2000/76/EB ĮGYVENDINIMĄ PARENGTI, TEIKIMO APLINKOS APSAUGOS AGENTŪRAI FORMA

Duomenys apie atliekų deginimo ir bendro deginimo įmones Aplinkos ministerijos __________________ regiono aplinkos apsaugos departamento (toliau – RAAD) kontroliuojamoje teritorijoje 2012–2013 metais

1. Įmonių ir leidimų skaičius.

Informacija apie RAAD kontroliuojamoje teritorijoje esančias deginimo įmones ir bendro deginimo įmones, kurioms taikomi Atliekų deginimo aplinkosauginiai reikalavimai (toliau – Reikalavimai), patvirtinti Lietuvos Respublikos aplinkos ministro 2002 m. gruodžio 31 d. įsakymu Nr. 699 (Žin., 2003, Nr. 31-1290):

Eil.Nr.	Įmonės pavadinimas, teisinė forma	Buveinės adresas	Įmonės tipas*	Bendro deginimo įmonės deginimo įrenginio tipas (pvz., cemento krosnis, kurą deginantis įrenginys ar kitas pramoninis objektas)	Duomenys apie įmonei išduotą leidimą	Leidime nurodytas įrenginio atliekų deginimo nominalus galingumas, MWth, t/metus ir t/val.	Ar panaudoja deginimo proceso metu pagamintą šilumą

Išdavimo data	Galiojimo data

* Įmonės tipas – nauja deginimo įmonė, esama deginimo įmonė, nauja bendro deginimo įmonė arba esama bendro deginimo įmonė. Deginimo įmonės, bendro deginimo įmonės ir esamos deginimo ar bendro deginimo įmonės apibrėžimai pateikti Reikalavimų 6.2, 6.3 ir 6.6 punktuose.

2. Informacija apie leidimus, išduotus mobiliosioms atliekų deginimo ar bendro deginimo įmonėms, kurioms buvo išduoti leidimai pagal Taršos integruotos prevencijos ir kontrolės leidimų išdavimo, atnaujinimo ir panaikinimo taisyklėse, patvirtintose Lietuvos Respublikos aplinkos ministro 2002 m. vasario 27 d. įsakymu Nr. 80 (Žin., 2002, Nr. 85-3684; 2005, Nr. 103-3829), ir Reikalavimuose nustatytą tvarką:

Įmonės pavadinimas, teisinė forma	Leidimo išdavimo data	Leidimo galiojimo data

3. Nurodykite bendrojo deginimo įmonėse degintų atliekų kategorijas, suskirstytas pagal bendrojo deginimo įmonių tipus (cemento krosnys, kurą deginantys įrenginiai ar kiti pramoniniai objektai, kurie neįrašyti į Reikalavimų 2 priedo 2 arba 2 priedo 3 dalis).

Informacija apie cemento gamybos įmones, bendrai deginančias atliekas, kurioms taikomos Reikalavimų 2 priedo 2 dalies nuostatos:

Įmonės pavadinimas, teisinė forma	Leidžiamos deginti atliekos

Kodas**	Pavadinimas**	Kiekis, t/val. ir t/metus

** Čia ir toliau šiame priede atliekų kodą ir pavadinimą nurodyti pagal Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2004, Nr. 68-2381; 2011, Nr. 57-2721), 1 priede pateiktą atliekų sąrašą.

4. Kokiam bendrojo deginimo įmonių skaičiui taikomos Reikalavimų 5 priede nustatytos į aplinkos orą išmetamų teršalų ribinės vertės (pvz., kai bendrai deginamos neapdorotos komunalinės atliekos arba kai daugiau kaip 40 % šilumos išskiriama deginant pavojingas atliekas)?

5. Informacija apie pavojingas atliekas deginančioms ir bendrai deginančioms įmonėms išduotuose leidimuose nustatytus reikalavimus, nurodytus Reikalavimų 11 punkte.

Įmonės pavadinimas, teisinė forma	Leidimo nuostatos dėl leidžiamų deginti pavojingų atliekų	Leidimo nuostatos dėl didžiausių ir mažiausių leidžiamų deginti pavojingų atliekų srautų (t/metus)	Leidimo nuostatos dėl didžiausios ir mažiausios pavojingų atliekų šiluminės vertės (KJ/kg)	Leidimo nuostatos dėl atliekų užterštumo pavojingais komponentais (pvz., PCB, PCP, chloru, fluoru, siera, sunkiaisiais metalais) apribojimo

Kodas**	Pavadinimas**	Kiekis, t/metus

6. Informacija apie deginimo ar bendro deginimo įmonių atliekų naudojimo ar šalinimo techninių reglamentų nuostatas, nurodytas Reikalavimų 14.3.2 punkte:

Įmonės pavadinimas, teisinė forma	Atliekos, netinkamos tipinių mėginių ėmimui

7. Informacija apie leidimuose nustatytas deginimo ar bendro deginimo įmonių eksploatacijos sąlygas, nurodytas Reikalavimų 22 ir 23 punktuose:

7.1. ar leidimuose buvo nustatytos deginimo ar bendro deginimo įmonių eksploatacijos sąlygos, nurodytos Reikalavimų 22 arba 23 punktuose? (Taip/ne);

7.2. jei atsakyme į 7.1 klausimą atsakoma „taip“, pateikiama informacija apie kiekvieną įmonę:

7.2.1. įmonės pavadinimas, teisinė forma;

7.2.2. kiek metų įmonė eksploatuojama;

7.2.3. kiek metų įmonėje bendrai deginamos atliekos (šis punktas pildomas tik pateikiant informaciją apie bendro deginimo įmones);

7.2.4. leidžiamų deginti atliekų sąrašas ir kiekis (t/metus). Atliekų pavadinimai ir kodai turi būti nurodyti pagal Atliekų tvarkymo taisyklių 1 priede pateiktą atliekų sąrašą;

7.2.5. kokiomis priemonėmis užtikrinama, kad dėl eksploatacijos sąlygų pakeitimo nesusidarys daugiau liekanų arba jose esantys organiniai teršalai neviršys Reikalavimų 16 punkte nustatyto kiekio;

7.2.6. įmonei išduotame leidime nustatytos eksploatacijos sąlygos;

7.2.7. įmonei išduotame leidime nustatytos įmonei privalomos išmetamųjų teršalų ribinės vertės.

8. Informacija apie išimtis NOX, dulkių, SO2 arba bendrosios organinės anglies ribinėms vertėms, nustatytas bendrai deginančioms atliekas cemento gamybos krosnims, vadovaujantis Reikalavimų 2 priedo 2 dalies 2.3–2.5 punktų nuostatomis.

Įmonės pavadinimas, teisinė forma	Metai, kuriais įmonė pradėta eksploatuoti	Metai, kuriais įmonėje pradėta bendrai deginti atliekas	Įmonės atliekų deginimo nominalus galingumas (MWth, t/val. ir t/metus)	Leidžiamos bendrai deginti atliekos	Leidime nustatytos eksploatacijos sąlygos	Leidime nustatytos išmetamųjų teršalų ribinės vertės

Kodas**	Pavadinimas**

9. Ar deginimo įmonių ir bendrojo deginimo įmonių į orą išmetamiems teršalams taikomos ribinės vertės skiriasi nuo nustatytųjų Reikalavimų 2 arba 5 priede? Jei taip ir jei turima duomenų, nurodykite:

9.1. kokioms įmonėms jos taikomos, pvz., deginimo ar bendrojo deginimo įmonėms; pastarųjų atveju nurodykite įmonės tipą;

9.2. kurios iš šių įmonių naujos arba veikiančios;

9.3. teršalus, kurioms taikomos ribinės vertės, ir nustatytas ribines vertes;

9.4. šių ribinių verčių taikymo priežastis;

9.5. šių teršalų išmetimo stebėsenos tvarką (ar vykdoma nuolatinė ar nenuolatinė stebėsena; pastarosios atveju nurodykite stebėsenos dažnumą).

10. Informacija apie išmetamųjų dujų valymo nuotekose esančių teršalų ribinių verčių nustatymą deginimo ir bendro deginimo įmonių leidimuose, vadovaujantis Reikalavimų 33–37 punktais. Nurodykite atvejus, kai Reikalavimų 4 priede nurodytoms teršiančiosioms medžiagoms taikomos kitos nei Reikalavimų 4 priede nustatytos išmetamųjų teršalų ribinės vertės.

11. Informacija apie deginimo ir bendro deginimo įmonių leidimų išmetamųjų dujų valymo nuotekoms išleisti į vandens telkinį nuostatas pagal Reikalavimų 38.1 ir 38.2 punktus.

Įmonės pavadinimas, teisinė forma	Leidime nustatytos išmetamųjų teršalų ribinės vertės	Leidimo nuostatos, skirtos užtikrinti teršalų kontrolę	Leidime nustatyti nuotekų valymo technologijos kontroliniai parametrai (pH, temperatūra, srautas (nuotekų kiekis) ir kt.)

Teršiančioji medžiaga	Ribinės vertės***

*** Nurodyti, kodėl šios ribinės vertės taikomos?

12. Informacija apie priemones, numatytas siekiant užtikrinti dirvožemio, paviršinio ir požeminio vandens apsaugą pagal Reikalavimų 39 punktą.

Įmonės pavadinimas, teisinė forma	Priemonės, skirtos užtikrinti dirvožemio, paviršinio ir požeminio vandens apsaugą

13. Kokie kriterijai taikomi siekiant užtikrinti reikiamą talpyklos, naudojamos vandeniui patikrinti ir prireikus išvalyti prieš šalinimą, dydį?

14. Informacija apie leidimuose numatytas priemones siekiant sumažinti deginimo ar bendro deginimo įmonėse vykstančių degimo procesų liekanų kiekį ir kenksmingumą pagal Reikalavimų 40 punktą.

Įmonės pavadinimas, teisinė forma	Leidime numatytos priemonės

15. Ar atliekų deginimo ir bendro atliekų deginimo įrenginių leidimuose nurodyti į orą išmetamų teršalų ir proceso eksploatacijos parametrų matavimo reikalavimai atitinka Reikalavimų 48, 48.1–48.3 punktų nuostatas? Jei ne, pateikite išsamią informaciją, nurodydami:

15.1. priežastis, dėl kurių nukrypta nuo Reikalavimų 48, 48.1–48.3 punktų nuostatų, darant nuorodą į Reikalavimų 49–51 punktuose nurodytas galimybes taikyti leidžiančias nukrypti nuostatas;

15.2. susijusius teršalus arba parametrus ir nustatytus matavimo reikalavimus.

16. Ar leidimuose nurodyti į vandenį išleidžiamų teršalų matavimo reikalavimai atitinka Reikalavimų IX skyriaus 60.1–60.4 ir 61 punktų nuostatas? Jei ne, pateikite išsamią informaciją nurodydami:

16.1. priežastis, dėl kurių nukrypta nuo Reikalavimų 60.1–60.4 ir 61 punktų nuostatų;

16.2. susijusius teršalus ir (arba) parametrus ir matavimo reikalavimus.

17. Informacija apie leidimuose nustatytas sąlygas, siekiant užtikrinti Reikalavimų IX skyriaus nuostatų dėl į aplinkos orą ir į vandenį išmetamų teršalų matavimų įgyvendinimą.

Įmonės pavadinimas, teisinė forma	Leidimo nuostatos dėl į aplinkos orą išmetamų teršalų matavimų pagal Reikalavimų 52.1–52.3, 55, 56.1–56.4, 57, 59 punktus	Leidimo nuostatos dėl į vandenį išmetamų teršalų matavimų pagal Reikalavimų 55, 62.1–62.3 punktus

18. Nurodykite visas parengtas oficialias rekomendacijas RAAD dėl patvirtinto vidutinio per dieną išmetamų teršalų kiekio nustatymo pagal Reikalavimų 57 ir 58 punktus. Jei įmanoma, pateikite interneto nuorodą.

19. Kokia tvarka RAAD informuojamas apie išmetamų teršalų ribinių verčių viršijimą?

20. Informacija apie galimybes visuomenei susipažinti su informacija ir duomenimis vykstant leidimų išdavimo atliekų deginimo ir bendro deginimo įmonėms procesui:

20.1. ar yra su aplinkosaugos aspektais susijusios informacijos, kuri viešai neskelbiama arba iš dalies skelbiama paraiškoje, vykstant sprendimo priėmimo procesui ir vėliau – leidime? Jei taip, nurodykite, kokia tai informacija;

20.2. jei galima išsamiai arba iš dalies susipažinti su tokiais duomenimis, nurodykite, ar tokia informacija yra teikiama nemokamai, o jei ne, – taikomo mokesčio dydį ir, kokiomis aplinkybėmis šie mokesčiai taikomi.

21. Informacija apie atliekų deginimo ir bendro deginimo įmonių teikiamas ataskaitas pagal Reikalavimų ir Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių nuostatas:

21.1. atliekų deginimo įmonėms išduotų leidimų nuostatos dėl ataskaitų apie įmonės veiklą, deginimo metodą ir į orą ir vandenį išmetamų (išleidžiamų) teršalų monitoringą;

21.2. kokia informacija pateikiama deginimo ir bendro deginimo įmonių ataskaitose;

21.3. ar ataskaitose pateikta informacija skelbiama visuomenei ir kokiu būdu visuomenė gali su ataskaitomis susipažinti.

22. Kaip apie atliekų deginimo arba bendrojo deginimo įmones, kurių nominalusis pajėgumas mažesnis kaip dvi tonos per valandą, supažindinama visuomenė?

23. Informacija apie leidimų nuostatas siekiant kontroliuoti atliekų deginimo ar bendro deginimo įmonių veiklą neatitiktinės eksploatacijos sąlygomis, vadovaujantis Reikalavimų X skyriaus nuostatomis (pvz., teršalų mažinimo arba stebėsenos įrenginių sustabdymo, sutrikimų arba gedimų atvejais):

Įmonės pavadinimas, teisinė forma	Leidime nustatytas ilgiausias laikotarpis, per kurį leidžiama viršyti išmetamųjų teršalų ribines vertes	Leidime nustatyta didžiausia bendra metinių laikotarpių, per kuriuos viršijamos išmetamųjų teršalų ribinės vertės, trukmė	Kitos leidimo nuostatos, skirtos užtikrinti įmonės veiklos kontrolę neatitiktinės eksploatacijos sąlygomis

24. Kitos pastabos.

_________________